Polyhalogenid

Polyhalogenidy vysvetľujú rozpustnosť nepolárnych molekúl jódu I2 v polárnej vode v prítomnosti jodidu draselného KI. Ide o tzv. Lugolov roztok:

 I2 + I- → I3- + I5- + I7- + I9- 

Vznik polyhalogenidov sa využíva na desorpciu izotopov jódu vznikajúcich jadrovým štiepením v jadrových reaktoroch z plastových vzorkovníc.

 Štruktúra a stabilita 
Trijodidový anión je lineárny, pentahalogenidové a dlhšie polyhalogenidové ióny sú lomené. Polyhalogenidové ióny sú veľké, preto sú k príprave solí potrebné veľké katióny. Boli pripravené cézne a rubídne polyhalogenidy. Stabilita polyhalogenidových aniónov je zvýšená aj prítomnosťou veľkých organických katiónov, ako je kvartérny amóniový katión NR4+ alebo tetrachloridofosforečný katión PCl4+. Termálnu stabilitu zlúčenín s polyhalogenidovými aniónmi zvyšuje aj symetria polyhalogenidového aniónu (navyššia symetria je lineárna). Ďalej termálna stabilita zlúčenín s polyhalogenidovým aniónom stúpa s veľkosťou „centrálneho atómu“ polyhalogenidového aniónu. Z uvedeného vyplýva, že stabilita zlúčenín s rovnakým katiónom klesá v rade: I3– > IBr2– > ICl2– > BrI2– > Br3– > BrCl2– > ClBr2–

Štruktúra polyhalogenidových iónov bola dokázaná röntgenovou štruktúrnou analýzou a/alebo infračervenou spektroskopiou.

 Trojatómové polyhalogenidy 
K najznámejším trihalogenidovým aónom patrí trijodidový anión. Ide o anióny, ktorých každý atóm môže byť iný halogén, preto sa používa všeobecný vzorec  [X-Y-Z]–. Trojatómové polyhalogenidy bývajú takmer alebo presne lineárne, pričom väzbový uhol nebýva menší ako 170°.
+PolyhalogenidKatiónŠtruktúra aniónuRozmeryVäzbový uhol ClF2–NO+ [F-Cl-F]–x = y180°Rb+, Cs+ [F-Cl-F]–x ≠ y180° Cl3–Et4N+; n-Pr4N+; n-Bu4N+;  [Cl-Cl-Cl]–x = y180°

 Referencie 

Kategória:Halogenidy
Kategória:Anióny
Kategória:Anorganické zlúčeniny